ལྔ་དང་ལྔ་བཅུའི་འཆར་སྣང་གཞིར་བཞག་པའི་ཐོག་ཆབ་སྲིད་ཀྱི་སྐོར་ལ་ཚོགས་འདུ་འཚོགས་པ་ནང་བཞིན་ལྔ་དང་ལྔ་བཅུའི་ཚོགས་འདུ་གཞན་ཁག་གི་སྐོར་ལ་ཁོང་གིས།ད་ལན་སྤྱི་ཟླ་༨པའི་ནང་ལ་འཛམ་གླིང་གི་ལུང་པ་༡༥ནས་བོད་པའི་གཞོན་སྐྱེས་༡༠༠འཛོམས་ཏེ།གཞོན་སྐྱེས་ཁོ་རང་ཚོའི་ཐོག་ནས་བོད་ཀྱི་རྩ་དོན་དང་བོད་ཀྱི་ཆོས་རིག་གཞུང་སྐད་ཡིག་མི་ཉམས་གོང་འཕེལ་གྱི་ཆེད་དུ་ག་རེ་གནང་རྒྱུ་ཡོད་མེད།དེ་བཞིན་བོད་མིའི་སྒྲིག་འཛུགས་ཀྱི་ཐོག་ནས་ག་རེ་གནང་རྒྱུ་ཡོད་མེད་ཐོག་བཀའ་བསྡུར་རིམ་པ་བྱུང་བ་གཞིར་བཟུང་།དགོངས་ཚུལ་གང་ལ་གང་འཚམ་ཞིག་ཕེབས་ཡོད་རེད།དེ་ནས་ན་ནིང་སྤྱི་ཟླ་བཅུ་པའི་ནང་ཆབ་སྲིད་ཀྱི་ཚོགས་འདུ་འཚོགས་སྐབས་དང་མཉམ་དུ་རིག་གཞུང་གི་ཐོག་ནས་ག་རེ་གནང་རྒྱུ་ཡོད་པ་དང་།ཤེས་ཡོན་གྱི་ཐོག་ནས་ག་རེ་གནང་རྒྱུ་ཡོད་པ།དཔལ་འབྱོར་གྱི་ཐོག་ནས་ག་རེ་གནང་རྒྱུ་ཡོད་པ།འཕྲོད་བསྟེན་གྱི་ཐོག་ནས་ག་རེ་གནང་རྒྱུ་ཡོད་མིན་བཅས་དེ་དག་ཆ་ཚང་གི་སྒང་ལ་ང་ཚོས་དགོངས་ཚུལ་ཞིག་བསྡུ་ཐུབ་པ་ཡིན་ན་ལྔ་དང་ལྔ་བཅུའི་འཕྲལ་ཕུགས་གཉིས་ཀའི་ཐོག་ང་ཚོས་དགོངས་པ་བཞེས་རྒྱུ་དང་།འཆར་གཞི་གཏིང་བར་ཕན་ཐོགས་ཡོང་ས་རེད་ཅེས་ཐེངས་འདིའི་ཚོགས་འདུ་འདི་རིག་གཞུང་དང་།ཤེས་ཡོན།དཔལ་འབྱོར།འཕྲོད་བསྟེན་བཅས་ཀྱི་ཐོག་ལ་བཀའ་བསྡུར་གནང་རྒྱུ་དེ་ཆགས་ཡོད་པ་རེད།དེའི་ཐོག་བཀའ་བསྡུར་གནང་བ་གཞིར་བཟུང་འགའ་ཤས་ཀྱི་དགོངས་ཚུལ་ལ་ན་ནིང་ལོར་ལྔ་དང་ལྔ་བཅུའི་ཆབ་སྲིད་དང་འབྲེལ་བའི་ཐོག་ནས་ཚོགས་འདུ་འཚོགས་སོང་།ཚོགས་བཅར་བའི་ནང་ལ་གནད་ཡོད་མི་སྣ་མང་པོ་ཕེབས་སོང་།བཀའ་བསྡུར་རིམ་པར་གནང་སོང་སྟེ་གྲུབ་འབྲས་གང་ཡང་མཐོང་རྒྱུ་མི་འདུག་ཅེས་བཤད་མཁན་ཁ་ཤས་ཡོད་པ་འདྲ།བཀའ་ཤག་གི་ཐོག་ནས་བཀའ་བསྡུར་རིམ་པ་བྱུང་སོང་།ན་ནིང་སྤྱི་ཟླ་༡༠ནང་ཆབ་སྲིད་དང་འབྲེལ་བའི་ཐོག་ནས་ཚོགས་འདུའི་ནང་ལ་དགོངས་ཚུལ་བྱུང་ཡོད་པ་ཆ་ཚང་དང་།དེ་ནས་གལ་ཆེ་བ་སྙིང་བསྡུས་ཞིག་བཅས་དེ་དག་ཚང་མའི་ཐོག་བཀའ་བསྡུར་བྱུང་ནས་མི་མང་ལ་ག་དུས་དགྲམ་དགོས་འདུག་སྐོར་ལ་གྲོས་བསྡུར་བྱས་དུས།ལྔ་དང་ལྔ་བཅུའི་འཆར་སྣང་གི་ཆབ་སྲིད་ཀྱི་ཚོགས་འདུ་དང་།ལྔ་དང་ལྔ་བཅུའི་འཆར་སྣང་གི་གཞོན་སྐྱེས་ཀྱི་ཚོགས་འདུ།དེ་བཞིན་ད་ཐེངས་ལྔ་དང་ལྔ་བཅུའི་འཆར་སྣང་གི་སྤྱི་ཚོགས་སྲ་བརྟན་གྱི་ཚོགས་འདུ་བཅས་ཚང་མ་ཕན་ཚུན་ལ་འབྲེལ་བ་འདུགདེར་བརྟེན་ཚོགས་འདུ་འདི་གསུམ་ཀ་ཚར་བའི་རྗེས་སུ་གནས་ཚུལ་ག་རེ་འདུགམི་མང་ལ་འགྲེམ་དགོས་པ་ག་རེ་འདུགའགྲེམ་མི་དགོས་པ་ག་རེ་འདུགཚང་མ་ཕྱོགས་སྒྲིག་བྱས་ནས་འདི་ལོའི་ལོ་མཇུག་ཚུན་ཆད་ལ་དགྲམ་ཐུབ་པའི་འབད་བརྩོན་བྱེད་ཀྱི་ཡོད།ཅེས་གསུངས་སོང་།